Zollverein

Nemecký colný spolok známy pod nemeckým názvom Zollverein (slovensky: colný spolok) bola colná únia, ktorá vznikla v roku 1834 na území dnešného Nemecka (vtedy Nemeckého spolku). Pred vznikom Zollvereinu nespočetné množstvo colných bariér obmedzovalo obchod a rozvoj priemyslu, ale vládcovia štátov neboli ochotní vzdať sa príjmov z ciel. Vznik tejto colnej únie prispel k vytvoreniu voľného obchodu, čo sa stalo dôležitým krokom na zjednotenie Nemecka.

Cieľom tohto colného spolku bola snaha odstrániť rakúsky vplyv na Nemecko, zlepšenie hospodárstva a posílnenie Nemecka proti možnému francúzskemu vplyvu a zároveň znížiť ekonomickú závislosť menších štátov. Zatiaľ čo sa snažili odstrániť colné bariéry medzi členskými státy, tovar zo štátov, ktoré neboli členmi únie, bolo zaťažené dovozným clom.

Počiatky colného spolku siahajú k vytvoreniu Nemeckého spolku po roku 1815. Tri roky neskôr v roku 1818 schválilo Prusko colný predpis, ktorý zrušil všetky vnútorné colné poplatky a ustanovilo Pruský colný priestor. Zároveň oznámilo, že je ochotné zaviesť voľný obchod so susednými štátmi. V roku 1866, keď skončila vojna medzi Pruskom a Rakúskom, sa pôvodný colný spolok rozpadol, aby bol nasledujúci rok obnovený, potom čo sa k tomuto spolku pripojilo niekoľko malých nemeckých štátov. V roku 1871 došlo k zjednoteniu v jeden štát, keď jediným členom Zollvereinu, ktorý nebol súčasťou zjednoteného Nemecka zostalo Luxembursko, ktoré v spolku zotrvalo až do roku 1919.

Vývoj 
 1818: Vznikla Pruská colná únia (priestor), zahrňujúca Pruské kráľovstvo a Hohenzollernské kniežatstvo
 1819:	Bádensko neúspešne presadzuje vznik colného spolku v rámci Nemeckého spolku. Schwarzburg-Sondershausen (enkláva v Prusku) sa pripojuje k pruskému colnému spolku
 1821:	Anhaltsko (enkláva v Prusku) sa pripojuje k pruskému colnému spolku
 1826:	Meklenbursko-Schwerinsko sa pripája k pruskému colnému spolku
 1828:	Bavorsko a Württembersko vytvára Bavorsko-württemberskú colnú úniu. Prusko a Hesensko-Darmstadtsko vytvárajú Prusko-hesenský colný spolok, ktorého súčasťou sú aj členovia pruského colného spolku. Zmluvou z Kasselu vytvára niekoľko stredonemeckých a severonemeckých štátu Stredonemecký colný spolok. Jeho členmi sú: Sasko, Hannoversko, Hesensko-Kasselsko, Sasko-Weimarsko-Eisenachsko, Sasko-Altenbursko, Sasko-Cobursko-Gothajsko, Nasavsko, Schwarzburg-Rudolstadt, Frankfurt nad Mohanom, Sasko-Meiningensko, Brunšvicko, Schwarzburg-Sondershausen, Reuss, Brémy, Oldenbursko a Hesensko-Hombursko.
 1831:	Hesensko-Kasselsko a Sasko sa pripájajú k Prusko-hesenskému colnému spolku. Königsberg (exkláva Saska-Coburska) a Ostheim (exkláva Saska-Weimarsko) sa pripájajú k Bavorsko-württemberskej colnej únii
 1833:	Sú dohodnuté zmluvy o jednotnom Nemeckom colnom spolku (Zollverein). Podľa zmlúv dôjde k spojeniu Prusko-hesenského colného spolku, Bavorsko-württemberskej colnej únie a Stredonemeckého colného spolku.
 1834: Zmluvy o Nemeckom colnom spolku vstupujú do platnosti a oficiálne vzniká Nemecký colný spolok.
 1835:	Hesensko-Hombursko, Bádensko a Nasavsko sa pripájajú k Nemeckému colnému spolku.
 1836: Mestský štát Frankfurt nad Mohanom sa pripája k Nemeckému colnému spolku.
 1838	Je podpísaná Drážďanská menová dohoda, ktorá vedie k zjednoteniu kurzu mincí obuehajúcich v Nemeckom colnom spolku (1 toliar = 1,75 guldenov).
 1841:	Brunšvicko sa pripája.
 1842:	Luxembursko sa pripája.
 1851:	Hannoversko sa stáva členom Nemeckého colného spolku.
 1852:	Oldenbursko sa stáva členom Nemeckého colného spolku.
 1857	Je podpísaná Viedenská menová dohoda medzi štátmi Nemeckého colného spolku a Rakúskom a Lichtenštejnskom, vedúca k ďalšiemu zjednoteniu kurzov.
 1864:	Prusko a Rakúsko získavajú vo vojne s Dánskom vojvodstvá Šlezvicko a Holštajnsko a Sasko-Lauenbursko, ktoré boli súčasťou dánskeho colného priestoru.
 1865:	Švédsko-nórska únia podpisuje so štátmi Nemeckého colného spolku dohodu o voľnom obchode.
 1868:	Šlezvicko-Holštajnsko (súčasť Pruska), Sasko-Lauenbursko (súčasť Pruska) a Meklenbursko-Strelicko sa pripájajú k Nemeckému colnému spolku.
 1871: Vznik Nemeckého cisárstva; jeho súčasťou je aj Alsasko-Lotrinsko, ktoré sa vďaka tomu stáva súčasťou Nemeckého colného spolku.
 1888:	Nemecké mestské štáty Hamburg a Brémy sa pripájajú k Nemeckému colnému spolku ako poslednej časti Nemeckého cisárstva.
 1919: Luxembursko vystupuje z Nemeckého colného spolku.

Referencie

Iné projekty

Zdroj 

Medzinárodná ekonomika
Organizácie založené v 1834